KTD VODOVOD ŽRNOVNICA d.o.o., upisana u sudski registar Trgovačkog suda u Rijeci, sa sjedištem u Novom Vinodolskom, Dubrova 22, 51250 Novi Vinodolski, MBS 040062903, OIB 36612651354 (u daljnjem tekstu: Ponuditelj), zastupana po članu uprave Igoru Uremoviću, temeljem čl. 30. st. 1. toč. 1. i čl. 32. Zakona o izvlaštenju i određivanju naknade (NN 74/14, NN 69/17; u daljnjem tekstu: Zakon), objavljuje:

PONUDU
vlasnicima nekretnina za sporazumno rješavanje pitanja uspostave stvarne služnosti u svrhu izgradnje infrastrukturne građevine- kolektori odvodnje otpadnih voda s cpnim stanicama i vodoopskrbna mreža sustava Crikvenica/Selce –PODRUČJE KLANFARI DRAMALJ 

I. Ponuditelj, namjerava pristupiti realizaciji izgradnje infrastrukturne građevine-kolektori odvodnje otpadnih voda s crpnim stanicama i vodoopskrbna mreža sustava Crikvenica/Selce – PODRUČJE KLANFARI DRAMALJ.

Sukladno pravomoćnoj lokacijskoj dozvoli izdanoj dana 13.09.2016. godine od Primorsko-goranske županije, Upravnog odjela za prostorno uređenje, graditeljstvo i zaštitu okoliša, Ispostava Crikvenica, Klasa: UP/I-350-05/16-03/10, Urbroj: 2170/1-03-02/5-16-10, Ponuditelj namjerava riješiti imovinsko pravne odnose s vlasnicima nekretnina u obuhvatu predmetnog zahvata, odnosno, ako to ne uspije sporazumno riješiti, namjerava pokrenuti postupak nepotpunog izvlaštenja ustanovljenjem služnosti pred Uredom državne uprave u Primorsko-goranskoj županiji. 

II. U čl. 22 Zakona o vodama (NN 153/09, 63/11, 130/11, 56/13, 14/14, 46/18) utvrđen je interes  Republike Hrvatske za  građenje i održavanje vodnih građevina navedenih u tom članku.

III. Ponuditelj objavljuje ovu ponudu sukladno odredbi članka 32. Zakona, koja propisuje da je u slučaju izvlaštenja većeg broja nekretnina (više od deset) i više vlasnika nekretnina (više od deset), korisnik izvlaštenja dužan ponudu vlasnicima nekretnina objaviti u dnevnom tisku ili na lokalno uobičajen način javnog priopćavanja (radio, televizija, društvene mreže i slično). 

IV.  Ponuda obuhvaća sljedeće nekretnine:
[bookmark: _GoBack]
	6720
	SV. JAKOV
	6720
	JADRANOVO
	KLANFARI-DRAMALJ
	3.504,00

	6722/1
	SV. JAKOV
	6722/1
	JADRANOVO
	KLANFARI-DRAMALJ
	384,00



V. Ponuditelj nudi vlasnicima nekretnina iz točke IV. ove Ponude naknadu za umanjenu tržišnu vrijednost nekretnina radi ustanovljena služnosti, a sukladno nalazu i mišljenju stalnih sudskih vještaka u postupku osiguranja dokaza o stanju i vrijednosti nekretnina vođenim pred Uredom državne uprave u Primorsko-goranskoj županiji, Ispostavi Crikvenica, a kako je navedeno u tablici iz točke IV. ove Ponude.

VI. Pozivaju se vlasnici nekretnina iz točke IV. ove ponude da se, radi sporazumnog osnivanja prava služnosti u korist Ponuditelja, u roku od 7 dana od objave ove ponude, jave u prostorije Odvjetničkog društva Stanić i partneri d.o.o., Riva 4, 51000 Rijeka, od ponedjeljka do petka od 09,00 do 16,00 sati  ili telefonom na broj 051/212-652 ili na e-mail: ana.md@stanic-lawfirm.com. 

VII. S vlasnicima nekretnina iz točke 2. ove ponude, koji prihvate predmetnu ponudu, sklopit će se Ugovori o osnivanju prava služnosti. Prilikom sklapanja ugovora, vlasnik je dužan ponijeti osobnu iskaznicu, OIB i karticu tekućeg računa, a u slučaju da vlasnika nekretnine zastupa opunomoćenik također je potrebno ponijeti i punomoć ovjerenu kod javnog bilježnika. U slučaju da podaci u zemljišnoj knjizi ne odgovaraju podacima na osobnoj iskaznici (promijenjeno je ime, prezime ili adresa), a podaci u zemljišnoj knjizi ne sadrže OIB, također je potrebno ponijeti i odgovarajuće isprave iz kojih proizlazi da se radi o istovjetnoj osobi (npr. rodni list, uvjerenje katastra o promjeni naziva ulice ili kućnog broja, odnosno povijesno uvjerenje o prebivalištu MUP-a).

VIII. U slučaju sklapanja ugovora o osnivanju prava služnosti, naknada iz toč. IV. ove Ponude biti će isplaćena u roku od 30 dana od dana sklapanja ugovora o osnivanju prava služnosti.

U Novom Vinodolskom, 28.08.2018. godine
KTD VODOVOD ŽRNOVNICA d. o. o. 
Član uprave Igor Uremović

